विराट कोहली के जन्मदिन पर अनुष्का शर्मा ने इस अंदाज में दी बधाई, कहा- मेरा सच्चा प्यार...  
विराट कोहली के जन्मदिन पर अनुष्का शर्मा ने खास अंदाज में दी बधाइयां
 फोटो पोस्ट कर लिखा मेरा सच्चा प्यार
 अनुष्का शर्मा की पोस्ट हुई वायरल
भारतीय क्रिकेट टीम के कप्तान विराट कोहली (Virat Kohli) ने बीते दिन अपना जन्मदिन मनाया. विराट कोहली को अपने जन्मदिन के इस खास मौके पर चारों तरफ से खूब सारी बधाइयां मिलीं. लेकिन इन सबमें एक्ट्रेस अनुष्का शर्मा (Anushka Sharma) के मैसेज ने लोगों का खूब ध्यान खींचा है. अनुष्का शर्मा ने विराट कोहली की जन्मदिन पर उनकी फोटो पोस्ट कर न केवल उन्हें जन्मदिन की ढेर सारी बधाइयां दीं, बल्कि उनके लिए अपना बेइन्तेहां प्यार भी जताया. अपनी पोस्ट में अनुष्का शर्मा ने विराट कोहली को अपना दोस्त और अपना सच्चा प्यार भी बताया. अनुष्का शर्मा की यह पोस्ट सोशल मीडिया पर खूब वायरल हो रही है, साथ ही लोग इस पोस्ट को खूब पसंद भी कर रहे हैं. 

This one is my blessing . My friend , My confidante , My one true love . I hope you find the light guiding your path always and may you choose to do the right thing every time . Your compassion is what makes you a good leader and i pray that you always have that in abundance . Happy Birthday my love 
A post shared by  AnushkaSharma1588 (@anushkasharma) on Nov 5, 2019 at 6:04am PST

अनुष्का शर्मा (Anushka Sharma) ने विराट कोहली (Virat Kohli) के जन्मदिन पर उन्हें बधाई देते हुए लिखा, "ये मेरे लिए आशीर्वाद हैं. मेरे दोस्त, मेरा सच्चा प्यार. आशा है कि आपको ऐसी रोशनी मिले, जो हमेशा आपको अच्छा रास्ता दिखाए और आप हमेशा अपनी जिंदगी में अच्छी चीजें ही करें. आपका अंदाज ही आपको एक अच्छा लीडर बनाती है और मैं प्रार्थना करती हूं कि यह चीजें आपको भरपूर मात्रा में मिले." पोस्ट में अनुष्का शर्मा ने विराट कोहली के साथ अपनी फोटो पोस्ट की है. इन फोटो में वह विराट कोहली के साथ दिये जलाती नजर आ रही हैं. बता दें कि अनुष्का शर्मा और विराट कोहली इन दिनों भूटान में छुट्टियां बिता रहे हैं, जहां की फोटो और वीडियो भी एक्ट्रेस ने सोशल मीडिया पर शेयर की थी. 

A post shared by AnushkaSharma1588 (@anushkasharma) on Oct 27, 2019 at 11:06am PDT

हाल ही में अनुष्का शर्मा (Anushka Sharma) अपनी एक पोस्ट को लेकर खूब चर्चा में थीं. दरअसल, पूर्व भारतीय विकेट कीपर फारुख इंजीनियर ने एक इंटरव्यू के दौरान दावा किया था कि वर्ल्ड कप 2019 के दौरान अनुष्का शर्मा को सिलेक्टर्स ने चाय परोसी थी. इस दावे पर आपत्ति जताते हुए अनुष्का शर्मा ने कहा कि किसी की चुप्पी को उसकी कमजोरी न समझा जाए. वहीं, वर्क फ्रंट की बात करें तो एक्ट्रेस आखिरी बार जीरो में नजर आई थीं. इस फिल्म में अनुष्का शर्मा के साथ शाहरुख खान और कैटरीना कैफ भी मुख्य भूमिका में दिखाई दिये थे.